**Výpis uznesení**

**zo zasadnutia Obecného zastupiteľstva obce Mníchova Lehota, konaného dňa**

**06.09. 2019**

*Schválenie programu zasadnutia obecného zastupiteľstva:*

**Uznesenie č. 134/2019**

Obecné zastupiteľstvo obce Mníchova Lehota

**schvaľuje**

program zasadnutia obecného zastupiteľstva nasledovne:

1. Otvorenie
2. Schválenie programu
3. Voľba návrhovej komisie
4. Určenie zapisovateľa a overovateľov zápisnice
5. Kontrola plnenia uznesení
6. Správa o činnosti komisií
7. Interpelácie poslancov
8. Zmluva o zriadení vecného bremena medzi obcou a p. Stanislavou Heringešovou
9. Termíny a financovanie nadstavby MŠ
10. Rôzne
11. Návrh na uznesenie
12. Záver

*Jednohlasne*

*Voľba návrhovej komisie*

**Uznesenie č. 135/2019**

Obecné zastupiteľstvo obce Mníchova Lehota na návrh starostu obce

**volí**

návrhovú komisiu zasadnutia obecného zastupiteľstva v zložení:

p. Ing. Renáta Červeňanová

p. Ing. Eva Hudáková

*Jednohlasne*

*Určenie zapisovateľky a overovateľov zápisnice*

**Uznesenie č. 136/2019**

Obecné zastupiteľstvo obce Mníchova Lehota

**berie na vedomie**

1. určenie p. Martiny Burianovej za zapisovateľku zápisnice zo zasadania OZ
2. určenie p. Petra Šedivého a p. Milana Veselého za overovateľov zápisnice zo zasadania OZ.

*Jednohlasne*

*Kontrola plnenia uznesení*

**Uznesenie č. 137/2019**

Obecné zastupiteľstvo obce Mníchova Lehota

**berie na vedomie**

kontrolu plnenia uznesení predloženú starostom obce - bez výhrad.

*Jednohlasne*

*Správy o činnosti komisií OZ*

**Uznesenie č. 138/2019**

Obecné zastupiteľstvo obce Mníchova Lehota

**berie na vedomie**

správy o činnosti komisií OZ.

*Jednohlasne*

*Interpelácie poslancov*

**Uznesenie č. 139/2019**

Obecné zastupiteľstvo obce Mníchova Lehota

**berie na vedomie**

návrh p. Michala Kňažeka, aby všetky prímestské autobusy stáli na Hasičskej ulici v Trenčíne a aby obec dala prerezať stromy rastúce pri potoku pod predajňou COOP Jednoty Trenčín, s. d.

**odporúča**

OcÚ preveriť možnosť realizácie tejto požiadavky na SAD Trenčín a dať prerezať stromy rastúce pri potoku pod predajňou COOP Jednoty, s.d.

*Jednohlasne*

**Uznesenie č. 140/2019**

Obecné zastupiteľstvo obce Mníchova Lehota

**berie na vedomie**

informáciu p. Jána Kováča o nedostatočnom vybavení a zanedbanej údržbe kuchyne KD a nefunkčného otvárania okien vo veľkej sále KD

**odporúča**

OcÚ dať vymaľovať priestory kuchyne KD a zabezpečiť opravu okien vo veľkej sále KD, odložiť vynovenie zariadenia kuchyne pre nedostatok finančných prostriedkov na neskoršie obdobie.

*Jednohlasne*

*Zmluva o zriadení vecného bremena medzi obcou a p. Stanislavou Heringešovou*

**Uznesenie č. 141/2019**

Obecné zastupiteľstvo obce Mníchova Lehota

**berie na vedomie**

návrh zmluvy medzi obcou a p. Stanislavou Heringešovou na zriadenie vec. bremena v prospech obce Mníchova Lehota na uloženie vodomernej šachty za účelom jej opráv a údržby na parc.č. 797/1 a 797/11 v rozsahu stanovenom GP č. 48124591-019-19 vyhotovenom Ing. Tomášom Baginom a overenom dňa 18.6.2019 Okresným úradom Trenčín, katastrálnym odborom pod číslom 775/19.

**schvaľuje**

zmluvu na zriadenie vec. bremenana uloženie vodomernej šachty za účelom jej opráv a údržby.

*Jednohlasne*

*Termíny a financovanie nadstavby MŠ*

**Uznesenie č. 142/2019**

Obecné zastupiteľstvo obce Mníchova Lehota

**berie na vedomie**

informáciu starostu obce o prípravných prácach na rekonštrukcii materskej školy, jej predpokladanom termíne, fungovaní MŠ v priestoroch OcÚ Mníchova Lehota, výške úveru potrebného na zabezpečenie priebehu rekonštrukcie a dofinancovania rekonštrukcie.

*Jednohlasne*

*Rôzne*

*Žiadosť o stanovisko na  uloženie vodovodnej prípojky k RD na parc.č. 2791/1 na obecný pozemok parc.č. 3880*

**Uznesenie č. 143/2019**

Obecné zastupiteľstvo obce Mníchova Lehota

**berie na vedomie**

žiadosť p. Branislava Bumbála o stanovisko na  uloženie vodovodnej prípojky k plánovanému RD na parc.č. 2791/1 do obecnej parcely parc.č. 3880

**odporúča**

p. Bumbálovi pri aktualizácii územno- plánovacej dokumentácie obce požiadať obec o zaradenie jeho parcely č. 2791/1 do ÚP dokumentácie obce ako parcely určenej na zastavanie formou IBV. Ak táto parcela bude v novej územno- plánovacej dokumentácii obce určená ako parcela na zastavanie formou IBV, obec mu dá súhlasné stanovisko k uloženiu vodovodnej prípojky do obecnej parcely č. 3880. Ak táto parcela nebude zaradená v novej ÚP dokumentácii obce ako parcela určená na zastavanie formou IBV, jeho žiadosť bude bezpredmetná. V prípade, že by bolo do novej ÚP dokumentácie obce zaradených viacero parciel, ktoré by museli uloženie prípojok k IS viesť v obecnej parcele č. 3880, obec bude trvať na tom, aby do tejto obecnej parcely neboli ukladané prípojky k jednotlivým domom, ale aby v nej boli na náklady žiadateľov zrealizované rozšírenia IS pre všetky navrhované RD.

*Analýza k prešetreniu vzniku parc. č. 1421 v k. ú. Mníchova Lehota*

**Uznesenie č. 144/2019**

Obecné zastupiteľstvo obce Mníchova Lehota

**berie na vedomie**

analýzu k prešetreniu vzniku parc. č. 1421 v k. ú. Mníchova Lehota predloženú p. Ing. Jaroslavom Šedivým

**odporúča**

OCÚ požiadať JUDr. Anetu Klestincovú- právneho zástupcu obce o návrh postupu obce pri riešení tejto situácie.

*Jednohlasne*

*Žiadosť o zriadenie vecného bremena*

**Uznesenie č. 145/2019**

Obecné zastupiteľstvo obce Mníchova Lehota

**berie na vedomie**

žiadosť p. Jozefa Minárika o zriadenie vecného bremena na parc.č. 3883 na uloženie inžinierskych sietí v rozsahu stanovenom GP č. 47797045-36/2019 vyhotovenom Rastislavom Ondrišákom zo dňa 16.05.2019 a overenom dňa 28.5.2019 Okresným úradom Trenčín, katastrálnym odborom pod číslom 645/19.

**schvaľuje**

zriadenie vecného bremena na parc.č. 3883 na uloženie inžinierskych sietí v rozsahu stanovenom GP č. 47797045-36/2019 vyhotovenom Rastislavom Ondrišákom zo dňa 06.05.2019 a overenom dňa 28.5.2019 Okresným úradom Trenčín, katastrálnym odborom pod číslom 645/19 v prospech p. Jaroslava Minárika.

**odporúča**

OcÚ upozorniť p. Minárika, aby pri príprave zmluvy o zriadení vecného bremena zakomponoval do nej ustanovenie, ktorým toto vecné bremeno zanikne ihneď po vybudovaní verejnej kanalizácie v obci Mníchova Lehota, na ktorú p. Minárik má možnosť sa pripojiť.

*Jednohlasne*

*Zápisnica z rokovania zástupcov prevádzkovateľa neverejného vodovodu Svinice LH Inovec s.r.o.*

**Uznesenie č. 146/2019**

Obecné zastupiteľstvo obce Mníchova Lehota

**berie na vedomie**

informáciu starostu obce o dohode medzi obcou Mníchova Lehota a LH Inovec, spol. s.r.o. o stanovení základných podmienok pre zabezpečenie zásobovania pitnou vodou ôsmich rekreačných chát na Járkoch

**odporúča**

OCÚ doplniť ustanovenia tejto dohody do VZN č. 3/2017 o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp v obci Mníchova Lehota a do Zmluvy o prevádzke vodného zdroja Svinice a rozvodu vody  zo dňa 20.04.2012 medzi obcou a LH Inovec, spol. s.r.o.

*Jednohlasne*

*Žiadosť o odkúpenie parcely reg. „E“ parc.č. 137/1*

**Uznesenie č. 147/2019**

Obecné zastupiteľstvo obce Mníchova Lehota

**berie na vedomie**

žiadosť p. Jána Balaja o odkúpenie parcely reg. „E“ parc.č. 137/1, druh pozemku zastavaná plocha a nádvorie o výmere 764 m²

**a**

informáciu starostu obce o pripravovanom vrátení tejto parcely do pôvodného vlastníckeho stavu, keďže bola prevedená na obec Mníchova Lehota omylom

**odporúča**

OCÚ v prípade žiadostí o predaj či prenájom tejto parcely, až do vyriešenia návratu do pôvodného vlastníckeho stavu, rešpektovať uznesenie OZ č. 125/2019.

*Jednohlasne*

**Uznesenie č. 148/2019**

Obecné zastupiteľstvo obce Mníchova Lehota

**berie na vedomie**

informáciu starostu obce o zamietnutej žiadosti o dotáciu na rekonštrukciu KD.

*Jednohlasne*

**Uznesenie č. 149/2019**

Obecné zastupiteľstvo obce Mníchova Lehota

**berie na vedomie**

informáciu starostu obce o spracovaní a podaní žiadosti na SFZ o

dotáciu na výstavbu tribúny pre divákov na ihrisku TJ pri kostole.

*Jednohlasne*

**Uznesenie č. 150/2019**

Obecné zastupiteľstvo obce Mníchova Lehota

**berie na vedomie**

informáciu starostu obce o rozhodnutí MŽP SR č. 8636/2019-1.7/mš zo dňa 28.08.2019, ktorým sa nariaďuje spol. Kameňolomy, s.r.o. Nové Mesto nad Váhom vykonať posúdenie vplyvov na životné prostredie pred predĺžením povolenia na pokračovanie v dobývacej činnosti v lome na Járkoch.

*Jednohlasne*

V Mníchovej Lehote 06.09.2019

Mgr. Jozef Kováč, starosta obce